ananddey/assamese-wiki-corpus huggingface dataset:
১৫৪ নং ৰাষ্ট্ৰীয় ঘাইপথ (ভাৰত)

১৫৪ নং ৰাষ্ট্ৰীয় ঘাইপথ (, চমুকৈ NH 154) হৈছে অসম আৰু মিজোৰামৰ মাজত সংযোগ স্থাপন কৰা এটা ৰাষ্ট্ৰীয় ঘাইপথ। এই ঘাইপথটো অসমৰ ধলেশ্বৰত আৰম্ভ হৈ মিজোৰামৰ কানপুইত গৈ শেষ হৈছে। এই ঘাইপথটোৰ মুঠ দৈৰ্ঘ্য হৈছে ১৮০ কিঃমিঃ। ইয়াৰে ১১০ কিঃমিঃ অসমত আৰু ৭০ কিঃমিঃ মিজোৰামত আছে।

সংযোজিত স্থানসমূহ

বৈৰবী

লগতে চাওক

List of National Highways in India

তথ্য সংগ্ৰহ

বাহ্যিক সংযোগ

NH network map of India

শ্ৰেণী:অসমৰ ৰাষ্ট্ৰীয় ঘাইপথসমূহ
শ্ৰেণী:ভাৰতৰ ৰাষ্ট্ৰীয় ঘাইপথসমূহ
লোনিয়া

লোনিয়াসকল হৈছে হিন্দু অন্য পিছপৰা জাতি। তেওঁলোকে মূলতঃ উত্তৰ প্ৰদেশ আৰু বিহাৰৰ কাষৰীয়া অঞ্চলত বসবাস কৰে। তেওঁলোক পৰম্পৰাগতভাৱে নিমখ খন্দা আৰু নিমখ নিৰ্মাণৰ কামত জড়িত আছিল। ৰাজ্য চৰকাৰে মাল্লা, বিন্দ আৰু বেলদাৰ সম্প্ৰদায়ৰ সৈতে লোনিয়াসকলক অতি পিছপৰা জাতি হিচাপে তালিকাভুক্ত কৰে। সম্প্ৰদায়ৰ নেতাসকলে সামাজিকভাৱে বঞ্চিত সম্প্ৰদায়ৰ বাবে অনুসূচিত জনজাতিৰ মৰ্যাদা বিচাৰি আছে। লোনিয়া বানান কেতিয়াবা লুনিয়া বা নোনিয়া বুলিও লিখা হয়।

উপাধি

এই জাতিৰ লোকসকলে ‘চৌহান’, ‘প্ৰসাদ’, ‘মেহতো’, ‘নুনিয়া’, ‘সিং চৌহান’, ‘জামেদৰ’, ‘লোনিয়া’, ‘বেলদাৰ’ আদি উপাধি ব্যৱহাৰ কৰে। সাধাৰণতে মহিলাসকলৰ স্বামীৰ উপাধি ব্যৱহাৰ নকৰিলে উপাধি হিচাপে ‘দেৱী’ ব্যৱহাৰ কৰে।

ভাৰতীয় স্বাধীনতা আন্দোলনত ভূমিকা

ভাৰতীয় স্বাধীনতা আন্দোলনত নোনিয়া জাতিৰ সদস্য মুকুটধাৰী প্ৰসাদ চৌহানে গুৰুত্বপূৰ্ণ ভূমিকা পালন কৰিছিল। চম্পাৰণ সত্যগ্ৰহ, ১৯৩০ চনৰ নিমখ সত্যগ্ৰহ, ১৯৪২ চনৰ ভাৰত ত্যাগ আন্দোলনৰ লগত জড়িত আছিল।

ইংৰাজে জাপি দিয়া অন্যায় নিমখ কৰ আইন বিৰোধিতা কৰি মহাত্মা গান্ধীয়ে অত্যাচাৰী নিমখ আইন ভংগ কৰি সাবৰমতী পৰা ৩৯০ কিলোমিটাৰ দৈৰ্ঘ্যৰ দণ্ডি মাৰ্চ হাতত লৈছিল। ইয়াৰ পিছতে গান্ধীৰ আহ্বানৰ প্ৰতি সঁহাৰি জনাই সমগ্ৰ দেশতে নিমখ সত্যগ্ৰহ আন্দোলন বিয়পি পৰিছিল, যাৰ ফলত আইনৰ ব্যাপক অৱজ্ঞাৰ সৃষ্টি হৈছিল।

বিহাৰৰ গড়পুৰাত মহান স্বাধীনতা সংগ্ৰামী "বিহাৰ কেছাৰী" ড° শ্ৰীকৃষ্ণ সিনহা (শ্ৰীবাবু)ৰ নেতৃত্বত তেতিয়াৰ মুংগেৰ জিলাৰ অংশ বেগুছৰাই মহকুমাৰ গড়পুৰা গাঁৱত নিমখ আইন ভংগ কৰা হয়। এই আন্দোলনত বিন্দেশ্বৰী সিং আৰু বেনাৰসী সিঙে অগ্ৰণী ভূমিকা পালন কৰিছিল। স্থানীয় শিপিনী বুদ্ধু নোনিয়া আৰু আন কিছুমান নোনিয়া শিল্পীয়ে নিমখ তৈয়াৰ কৰাত সহায় কৰিছিল।

দণ্ডি আৰু গড়পুৰা উভয়ৰে ঐতিহাসিক আৰু গৌৰৱময় উত্তৰাধিকাৰ সংৰক্ষণৰ প্ৰচেষ্টা অব্যাহত আছে।

গান্ধীৰ নেতৃত্বত নিমখ আন্দোলনে ভাৰতৰ স্বাধীনতা সংগ্ৰামত গুৰুত্বপূৰ্ণ ভূমিকা পালন কৰিছিল, মুকুটধাৰী চৌহান নোনিয়া সম্প্ৰদায়ৰ দৰে স্বাধীনতা সংগ্ৰামী আৰু অন্যান্য ভাৰতীয় নিমখ কৰ্মীসকলে উল্লেখযোগ্য অৱদান আগবঢ়াইছিল।

উৎপত্তি আৰু মৰ্যদা

ইহঁতৰ জনসংখ্যা উত্তৰ প্ৰদেশৰ পূব অংশ যেনে গাজীপুৰ, আজমগড়, মৌ জিলা আৰু কিছু কাষৰীয়া অঞ্চলত কেন্দ্ৰীভূত হৈ আছে। আন সম্প্ৰদায়ৰ দৰেই লোনিয়া বা নোনিয়াও ঔপনিৱেশিক অত্যাচাৰৰ বলি হৈছিল, যাৰ ফলত বিদ্ৰোহৰ সৃষ্টি হৈছিল আৰু তেওঁলোকে স্বাধীনতাৰ যুঁজত অৰিহণা যোগাইছিল।
শেহতীয়াকৈ তেওঁলোকে চৌহানক উপাধি হিচাপে লিখি নিজকে ৰাজপুত বুলি ক'বলৈ আৰম্ভ কৰিছে, যাৰ কোনো ঐতিহাসিক ভিত্তি বা প্ৰমাণ নাই, কিয়নো পণ্ডিতসকলে শূদ্ৰৰ উৎপত্তিস্থলৰ সমগ্ৰ সম্প্ৰদায়সমূহ ৰাজপুত "হোৱাৰ" উদাহৰণ দিছে, যাক ৰাজপুতীকৰণ বুলি কোৱা হয়। উইলিয়াম ৰ'ৱে তেওঁৰ "The new Chauhans : A caste mobility movement in North India"ত মধ্যপ্ৰদেশ, উত্তৰ প্ৰদেশ আৰু বিহাৰৰ পৰা অহা শূদ্ৰ জাতিৰ এটা বৃহৎ অংশক নোনিয়া বা লোনিয়া হিচাপে আলোচনা কৰিছে, যিয়ে ৰাজ যুগত তিনিটা প্ৰজন্ম ধৰি ৰাজপুত "হ'বলৈ" চেষ্টা কৰিছিল যাতে তেওঁলোকৰ ৰীতি-নীতি আৰু পৰম্পৰা অনুকৰণ কৰি সামাজিক স্তৰত উচ্চ গতিশীলতা বিচাৰিছিল।

বৰ্তমানৰ পৰিস্থিতি

লোনিয়া বা নোনিয়াসকল সামাজিক, শৈক্ষিক আৰু অৰ্থনৈতিকভাৱে আটাইতকৈ বঞ্চিত সম্প্ৰদায়সমূহৰ ভিতৰত অন্যতম। যদিওবা ৰাজ্য চৰকাৰে তেওঁলোকক অ’বিচি হিচাপে স্বীকৃতি দিছে, তেওঁলোকে তেওঁলোকৰ উত্থানৰ বাবে অনুসূচিত জনজাতিৰ মৰ্যাদা বিচাৰি আছে।

উল্লেখযোগ্য ব্যক্তি

কৈলাশ পুৰিয়াগ, মৰিছাছৰ পঞ্চম সভাপতি।
ফাগু চৌহান, মেঘালয়ৰ ৰাজ্যপাল।
ভাৰত জগদেও, গায়ানাৰ প্ৰাক্তন সভাপতি।
ৰেণু দেৱী, বিহাৰৰ প্ৰাক্তন উপ মুখ্যমন্ত্ৰী।

তথ্যসূত্ৰ

উৎস

শ্ৰেণী:জনগোষ্ঠী
শ্ৰেণী:সামাজিক সম্প্ৰদায়
জঁটাধাৰী (গ্ৰন্থ)

জঁটাধাৰী প্ৰাৰ্থনা শইকীয়াৰ এখন উপন্যাস।

উদ্ধৃতি

তাই মৰুভূমি ভাল পায়।পাহাৰৰ উচ্চ শিখৰৰ অহংকাৰ তাইৰ সহ্য নহয়।অনাহক ৰহস্যৰ ভাৰ বৈ থাকি পাহাৰবোৰে মানুহৰ সৰল কৌতূহলক ভুল বাটে পৰিচালিত কৰি ভাৰাক্ৰান্ত কৰে।মৰুভূমিৰো নিজা ৰহস্য আছে। কিন্তু সেই ৰহস্যক মৰুভূমিয়ে অহংকাৰেৰে ঢাকি নাৰাখে। মৰুভূমিত কোনো বস্তুৰে স্থায়িত্ব নাই।মৰীচিকা খেদি মানুহ নিজৰ বোধহীন আচৰণৰ বলি হয়। কিন্তু বোধ ঘূৰাই পালে মৰীচিকা নোহোৱা হয়। মৰুভূমিত ৰহস্যৰো স্থায়িত্ব নাই।
শিৱ তোমাৰ অন্তৰতে আছে!...শিৱক বিচাৰি তুমি অৰণ্যৰোদন কৰিব নালাগে।ভক্তিৰে পূজা-উপাসনা কৰা।শিৱক কাষতে পাবা।
পৃথিৱীত দুবিধ মানুহ-এবিধ ক্ষমতাশালী,আনবিধ ক্ষমতাহীন।ক্ষমতাহীনবোৰ প্ৰাকৃতিক সম্পদৰ প্ৰতি উদাসীন,সুখেৰে জীৱনযাপন কৰি ভাল পোৱা সৰল মানুহ।আৰু ক্ষমতাশালী বোৰ তাৰে ঠিক বিপৰীত। ক্ষমতাশালীবোৰে এদিন ক্ষমতাহীনবোৰক দমন কৰে।ক্ষমতাহীনবোৰৰ মাজৰে এজনে প্ৰতিবাদী হৈ উঠে।কোনোমতে সেই দমনবিৰোধী কণ্ঠৰোধ কৰিব নোৱাৰি ক্ষমতাশালীবোৰৰ নেতাসকলে সন্ধিৰ বাঁহ বুদ্ধিৰে কটাৰ দিহা কৰে।
... পৃথিৱীত সকলো কথাই আপেক্ষিক।...কোনো কথাৰে সঠিক সিদ্ধান্ত একোটা নাথাকে।স্থিৰ আৰু অৱশেষ সিদ্ধান্তৰে ভাল লগা হৈ ৰয় কেৱল কল্পনাৰ পৃথিৱীখন।
...বিশ্বাস-অবিশ্বাস,ক্ষমতাৰ কঢ়া-আঁজোৰা,দমন-শাসন,ভোগ আৰু ত্যাগ, বুৰঞ্জীৰ পাতে পাতে লিখা আছে মানুহৰ আচৰণ,সময়ৰ দলিলত লিপিবদ্ধ হৈ আছে উত্থান-পতনৰ অনেক খেলা।ভঙা আৰু গঢ়াৰ প্ৰচেষ্টাই বুৰঞ্জী,ভঙা আৰু গঢ়াৰ প্ৰচেষ্টাই আজিৰ কাহিনী,ভঙা আৰু গঢ়াৰ আশা ভৱিষ্যৎ।

উৎস

শ্ৰেণী:অসমীয়া উপন্যাস
ইম′ল্পী (শ্ৰুতিকথা)

ইম′ল্পী (প্ৰাচীন গ্ৰীক: Εὐμόλπη, ইংৰাজী: Eumolpe; আক্ষৰিক অৰ্থ: ′ভাল গায়িকা′) গ্ৰীক শ্ৰুতিকথা অনুসৰি এগৰাকী সাগৰীয় নেৰেইড৷ তেওঁ সাগৰীয় দেৱতা নেৰিয়াছ আৰু সাগৰীয় দেৱী অ'চেনিড ড'ৰিছৰ নেৰেইডছ নামৰ ৫০ গৰাকী কন্যাৰ ভিতৰত অন্যতম এগৰাকী কন্যা আছিল।

কিংবদন্তি

ইম′ল্পী গ্ৰীক শ্ৰুতিকথাৰ সাগৰীয় দেৱতা নেৰিয়াছ আৰু সাগৰীয় দেৱী অ'চেনিড ড'ৰিছৰ নেৰেইডছ নামৰ ৫০ গৰাকী কন্যাৰ ভিতৰত অন্যতম এগৰাকী কন্যা আছিল। হোমাৰৰ ইলিয়াডত বৰ্ণনা কৰা অনুসৰি একিলিছে মৃত পেট্ৰ'ক্লাছৰ বাবে কৰা দুখৰ সমভাগি হোৱা মাতৃ থেটিছক সংগ দিবলৈ সাগৰৰ গভীৰতাৰ পৰা ওলাই আহি ট্ৰয়ৰ উপকূলত সমবেত হোৱা ৩৩ গৰাকী নেৰেইডছৰ ভিতৰত ইম′ল্পীও আছিল।

তথ্য সংগ্ৰহ

শ্ৰেণী:গ্ৰীক কিংবদন্তি
২২ ছেপ্টেম্বৰ

এইদিনটোত ঘটা কেইটামান উল্লেখযোগ্য ঘটনা-

ঘটনাৱলী

১৪৯৯ - স্বাবিয়ান যুদ্ধৰ (Swabian War) বাছেল চুক্তি (Treaty of Basel) স্বাক্ষৰিত হয় আৰু যুদ্ধ সমাপ্ত হৈছিল।
১৯৩৪ - ব্ৰিটেইনৰ গ্ৰেছফ'ৰ্ড কয়লা খনিত বিস্ফোৰণ ঘটি ২৬৬জন লোকৰ মৃত্যু হৈছিল। এই ঘটনাক গ্ৰেছফ'ৰ্ড দুৰ্যোগ (Gresford disaster) বুলি জনা যায়।
১৯৬৫ - আমেৰিকাৰ দ্বাৰা যুদ্ধ বিৰতি আহ্বানত কাশ্মীৰক লৈ হোৱা ভাৰত-পাকিস্থানৰ যুদ্ধৰ অৱসান ঘটে।
১৯৮০ - ইৰাক-ইৰানৰ যুদ্ধ আৰম্ভ হয়।
২০১৩ - পাকিস্থানৰ পেছাৱৰত থকা এটা গীৰ্জা ঘৰত আত্মঘাতী বোমাৰু উগ্ৰপন্থীয়ে দুটা বোমা বিস্ফোৰণ ঘটাইছিল আৰু সেই বিস্ফোৰণত ১২৭জন লোক নিহত হৈছিল।

জন্ম

১৭৫৯ - ৱিলিয়াম প্লেইফেয়াৰ, স্কটলেণ্ডৰ অভিযন্তা আৰু অৰ্থ-ৰাজনীতিবিদ (political economist)। পৰিসংখ্যা গ্ৰাফ বা লেখ চিত্ৰৰ (statistical graphs) উদ্ভাৱক। ব্ৰিটেইনৰ হৈ গুপ্তচৰ কৰিছিল।
১৭৯১ - মাইকেল ফেৰাডে, ইংৰাজ পদাৰ্থ বিজ্ঞানী, বিদ্যুত চুম্বকত্ব আৰু বিদ্যুত ৰসায়নৰ ক্ষেত্ৰলৈ আগবঢ়োৱা অৱদানৰ বাবে জনাজাত হৈছিল। তেওঁৰ প্ৰধান আৱিষ্কাৰ সমূহ হ'ল বিদ্যুত চুম্বকীয় আৱেশ, দ্বিচুম্বকত্ব(Diamagnetism),আৰু বিদ্যুত বিশ্লেষণ।
১৮২৯ - আনন্দৰাম ঢেকিয়াল ফুকন, আধুনিক যুগৰ অসমীয়া ভাষাৰ এগৰাকী অন্যতম লেখক।
১৮৬৩ - আলেকজান্দ্ৰে ইয়াৰছিন (Alexandre Yersin), ছুইজাৰলেণ্ড-ফ্ৰান্সৰ চিকিৎসক আৰু বেক্টেৰিয়া বিশেষজ্ঞ, প্লেগ ৰোগৰ বীজাণু আৱিষ্কাৰক।
১৮৭০ - চাৰ্লট কোপাৰ (Charlotte Cooper), ইংৰাজ মহিলা টেনিছ খেলুৱৈ, অলিম্পিকৰ মহিলা টেনিছত প্ৰথম সোণৰ পদক বিজেতা।
১৯৩৭ - শিৱপ্ৰসাদ ঠাকুৰ, অসমৰ এজন চলচ্চিত্ৰ পৰিচালক।
১৯৫৮ - আন্দ্ৰেয়া বোছেলি (Andrea Bocelli), ইটালীৰ জনপ্ৰিয় সংগীত শিল্পী।
১৯৬২ - মাৰ্টিন ক্ৰ' (Martin Crowe), নিউজিলেণ্ডৰ প্ৰাক্তন ক্ৰিকেট খেলুৱৈ।
১৯৭৯ - ৰোহিত চাৰ্দানা, ভাৰতীয় বাতৰি সূত্ৰধাৰ, বাতৰি পৰিবেশক, সাংবাদিক তথা সম্পাদক।
১৯৮২ - নয়ন নিলীম, অসমীয়া চলচ্চিত্ৰ অভিনেতা।
১৯৮৪ - থিয়াগ' ছিলভা (Thiago Silva), ব্ৰাজিলৰ ফুটবল খেলুৱৈ।

মৃত্যু

১৫৩৯ - গুৰু নানক, শিখ ধৰ্মৰ প্ৰৱৰ্তক।
১৮৫০ - জে এইছ ভন থুনেন (Johann Heinrich von Thünen),জাৰ্মান মানৱ ভূগোলবিদ আৰু অৰ্থনীতিবিদ, কৃষি ভূমি ব্যৱহাৰৰ সূত্ৰৰ (The Von Thunen model of agricultural land use) বাবে জনাজাত।
১৯৫৬ - ফ্ৰেডৰিক ছ'ডি (Frederick Soddy), ইংৰাজ ৰসায়ন বিজ্ঞানী, আইচ'টপৰ (isotopes) আৱিষ্কাৰক, ন'বেল বঁটা বিজেতা (১৯২১)।
১৯৭০ - শৰদিন্দু বন্দ্যোপাধ্যায়, এজন ভাৰতীয় বঙালি লেখক। (জঃ ৩০ মাৰ্চ, ১৮৯৯)
১৯৯১ - দুৰ্গা খোটে, পদ্মশ্ৰী আৰু দাদা চাহেব ফালকে বঁটা জয়ী অভিনেত্ৰী।
২০১১ - মনছুৰ আলী খান পাটাউদী, ভাৰতীয় ক্ৰিকেট খেলুৱৈ তথা ভাৰতীয় ক্ৰিকেট দলৰ প্ৰাক্তন অধিনায়ক।

দিৱস

বিশ্ব গঁড় দিৱস। (World Rhino Day)

বাহ্যিক সংযোগ

বিবিচি: এই দিনটোত ঘটা কেইটামান উল্লেখযোগ্য ঘটনা

শ্ৰেণী:ছেপ্টেম্বৰ
শ্ৰেণী:ইংৰাজী বৰ্ষপঞ্জীৰ দিন

তথ্য সূত্ৰ
বিবিধ ভাৰতী

বিবিধ ভাৰতী সেৱা (VBS) হ'ল অল ইণ্ডিয়া ৰেডিঅ'ৰ অন্তৰ্গত এটা ৰেডিঅ' ষ্টেচন। ১৯৬৭ চনত ৰেডিঅ' চিলনৰ বিৰুদ্ধে যুঁজিবলৈ অল ইণ্ডিয়া ৰেডিঅ'ৰ ধাৰণা কৰা হৈছিল। ভাৰত চৰকাৰে নিজৰ শ্বৰ্ট ৱেভ ৰিলে চেণ্টাৰ বন্ধ কৰাৰ পিছৰে পৰা বিবিধ ভাৰতী বৰ্তমান কেৱল ইণ্টাৰনেটতহে উপলব্ধ। ১৯৫৭ চনৰ ৩ অক্টোবৰত বিবিধ ভাৰতী ৰেডিঅ' চেনেল আৰম্ভ কৰা হৈছিল।

সকলো কাৰ্যসূচী কেন্দ্ৰীয়ভাৱে বিবিধ ভাৰতী সেৱা বৰেলি, মুম্বাইত প্ৰস্তুত কৰা হয় আৰু উপগ্ৰহৰ সৈতে আপ-লিংক কৰা হয়। সমগ্ৰ দেশৰ ৪০টা বিবিদ ভাৰতী ষ্টেচনে এই এয়াৰ ষ্টেচনসমূহৰ প্ৰতিটোতে প্ৰদান কৰা কেপটিভ আৰ্থ ষ্টেচনৰ জৰিয়তে এই কাৰ্যসূচীসমূহ ডাউন-লিংক কৰে। শ্ৰোতাসকলক আঞ্চলিক সোৱাদ দিবলৈ এই ষ্টেচনসমূহত কিছুমান স্থানীয় অনুষ্ঠানৰ খিৰিকীও দিয়া হৈছে। ৰাজ্যৰ মালিকানাধীন ডিটিএইচ প্লেটফৰ্ম ডিডি ডাইৰেক্ট প্লাছতো সম্প্ৰচাৰিত হয় বিবিদ ভাৰতী। ভাৰতীয় জনসংখ্যাৰ ৯৭% লোকক সামৰি লোৱা প্ৰধান চহৰসমূহত অৱস্থিত ৪০টা বিবিদ ভাৰতী ষ্টেচন বাণিজ্যিক সম্প্ৰচাৰ সেৱা কেন্দ্ৰ হিচাপে পৰিচিত।

বছৰ বছৰ ধৰি হিন্দী চিনেমাৰ কেইবাজনো বিশিষ্ট ব্যক্তিয়ে চেনেলটোত কণ্ঠ দিছে, যাৰ ভিতৰত আছে লতা মংগেশকাৰ, ৰাজ কুমাৰ, অমিতাভ বচ্চন (যি তেওঁৰ প্ৰাৰম্ভিক কেৰিয়াৰত ৰেডিঅ’ সম্প্ৰচাৰক হিচাপে কাম কৰিছিল) আদি। ভাৰতীয় সেনা আৰু বিএছএফৰ জোৱানসকলক উৎসাহিত কৰাৰ উদ্দেশ্যে জনপ্ৰিয় অনুষ্ঠান "বিশেষ জয়মালা"ত অংশগ্ৰহণ কৰে চেলিব্ৰিটিসকলে। আজি ইয়াৰ আৰ্কাইভত যিয়ে ১৯৩৩ চনত ছবিৰ অভিলেখ আৰম্ভ কৰিছিল, য়েহুদী কি বেটি, ২২,০০০ টা গজল, গীত আৰু হিন্দী চলচ্চিত্ৰৰ গীত আছে। এই ষ্টেচনে ২০০৭ চনৰ ২ অক্টোবৰত পঞ্চাশ বছৰীয়া জয়ন্তী উদযাপন কৰে।

ইতিহাস

বিবিধ ভাৰতী সেৱাত প্ৰথমতে পৰীক্ষামূলক ভিত্তিত ১৯৫৭ চনত বিজ্ঞাপন প্ৰৱৰ্তন কৰা হৈছিল। দেশৰ সামাজিক আৰু বস্তুগত অগ্ৰগতি ত্বৰান্বিত কৰাত বিজ্ঞাপনৰ ভূমিকা উপলব্ধি কৰি পৰ্যায়ক্ৰমে বিজ্ঞাপনসমূহ এফ এম আৰু স্থানীয় ৰেডিঅ’ ষ্টেচনকে ধৰি প্ৰাথমিক চেনেলসমূহলৈ সম্প্ৰসাৰিত কৰা হৈছিল। ৰেডিঅ’ত বিজ্ঞাপন দিয়াটো বিজ্ঞাপনদাতাসকলৰ বাবে ব্যয়বহুল আৰু ইয়াৰ দ্বাৰা গ্ৰাম্য অঞ্চলত প্ৰৱেশ কৰাৰ সম্ভাৱনা আছে য’ত অন্যান্য গণমাধ্যম ইমান প্ৰচলিত নহয়।

কাৰ্যসূচী

এই সেৱাত দিনটোত প্ৰায় ১৫ৰ পৰা ১৭ ঘণ্টা ধৰি মনোৰঞ্জনৰ ব্যৱস্থা কৰা হয়। ইয়াত চলচ্চিত্ৰ সংগীত, স্কিট, চুটি নাটক আৰু ইন্টাৰেক্টিভ অনুষ্ঠানৰ মিশ্ৰণ উপস্থাপন কৰা হয়। বিবিধ ভাৰতীৰ জনপ্ৰিয় অনুষ্ঠান কেইটামান হ'ল 'সংগীত সৰিতা', 'ভুলে বিশ্ৰে গীত', 'হাৱা মহল', 'জয়মলা', 'ইন্সে মিলিয়ে', আৰু 'ছায়া গীত', ‘বায়স্ক'প কে বাতেঁ’, ‘সৰ্গম কে সীতাৰে’, ‘চেলুলয়ড কে সীতাৰে’, ‘সেহাতনামা’, ‘ হেল্ল’ ফাৰমাইছ’, ‘সাখী সাহেলী’, ‘আজ কে ফাংকাৰ’ আদি।

বাহ্যিক সংযোগ

প্ৰসাৰ ভাৰতী

তথ্যসূত্ৰ

শ্ৰেণী:ৰেডিঅ' ষ্টেচন
টাই সংস্কৃতিৰ ৰূপৰেখা

টাই সংস্কৃতিৰ ৰূপৰেখা অসমীয়া সাহিত্যিক, বুৰঞ্জীবিদ ড° লীলা গগৈয়ে ৰচনা কৰা এখন অসমীয়া গ্ৰন্থ। এই গ্ৰন্থখনত টাই সংস্কৃতিৰ বিষয়ে থূলমূলকৈ আলোচনা কৰা হৈছে। ১৯৬১ চনত টাই সংস্কৃতিৰ কোনো কোনো দিশ সামৰি গগৈৰ ৰচনাৰ এক সংকলন প্ৰকাশন পৰিষদৰ অৰ্থ সাহায্যত প্ৰকাশিত হয়। ইয়াৰে দহবছৰৰ পিছত এই সংকলন পৰিবৰ্দ্ধিত আকাৰত ‘টাই-সংস্কৃতিৰ ৰূপৰেখা’ শিতানত পুনৰ প্ৰকাশ পায়। ইয়াৰো বহু বছৰ পিছত পৰিৱৰ্তিত আৰু পৰিৱৰ্দ্ধিত ৰূপত ইয়াক প্ৰকাশৰ ব্যৱস্থা কৰা হয়। ১৯৯৪ চনত বনলতা প্ৰকাশনৰ পৰা গ্ৰন্থখনৰ চতুৰ্থ সংস্কৰণ প্ৰকাশ পায়।

লেখকৰ চমু পৰিচয়

লীলা গগৈ অসমৰ এজন বিশিষ্ট সাহিত্যিক, বুৰঞ্জীবিদ, গ্ৰন্থকাৰ তথা শিক্ষাবিদ আছিল। ইয়াৰ লগতে তেওঁ অসম সাহিত্য সভাৰ সম্পাদক, উপ-সভাপতি, কাৰ্যনিৰ্বাহকৰ সদস্য, অসম প্ৰকাশন পৰিষদৰ সদস্য, সৰ্বভাৰতীয় পাঠ্যপুথি প্ৰণয়ন আৰু কাৰ্যকৰী সমিতিৰ সদস্য, সৰ্বভাৰতীয় পৰিভাষা প্ৰণয়ন সমিতিৰ সদস্য, অসম পাঠ্যপুথি প্ৰণয়ন আৰু প্ৰকাশন নিগমৰ সঞ্চালক আছিল। তেওঁ ১৯৯৪ চনত অসম সাহিত্য সভাৰ মৰিগাঁও বাৰ্ষিক অধিবেশনত সভাপতিৰ আসন অলংকৃত কৰিছিল। ১৯৮৩ চনত ৰচিত নৈ বৈ যায় তেওঁৰ এক উল্লেখযোগ্য সাহিত্যকৰ্ম।

বিষয়বস্তু

গ্ৰন্থখনৰ মূল বিষয়বস্তু টাই সংস্কৃতি। অসমলৈ আহোমসকলৰ আগমন আৰু সামগ্ৰিকভাৱে অসমীয়া সভ্যতালৈ তেওঁলোকৰ সামাজিকো তথা সাংস্কৃতিক অৱদানৰ বিষয়েও ইয়াত আলোচনা কৰা হৈছে। ইয়াৰে কিছুসংখ্যক ৰচনা লীলা গগৈয়ে ছাত্ৰ অৱস্থাতেই স্নাতক পৰ্যায়ত পঢ়ি থকাৰ কালত ৰচনা কৰিছিল। গ্ৰন্থখনে আহোম যুগৰ বিভিন্ন দিশ যেনে সেই সময়ৰ অসমীয়া সাহিত্য, শাসনপ্ৰণালী, শিক্ষা-ব্যৱস্থা, সংগীত, খেল-ধেমালি, দ’ল-দেৱালয়, ৰণৰ আহিলা, শক্তিপূজা আদি বিষয় সামৰি লৈছে। ইয়াৰ লগতে আহোমসকলৰ পূজা-পাতল, বিবাহ পদ্ধতি, ৰাজকীয় সাজপাৰ, ৰাজকাৰেঙৰ ভিতৰ চ’ৰা আদিৰ বিষয়েও গ্ৰন্থখনত বৰ্ণনা কৰা হৈছে। ইয়াৰ উপৰিও পৰিশিষ্ট হিচাপে আহোম যুগৰ সাজ-পাৰ, স্থাপত্য, সা-সম্পত্তি আদিৰ লগতে সেই সময়ত সৃষ্টি হোৱা জতুৱা ঠাঁচ আৰু ফকৰা যোজনা আদিকো ইয়াত অন্তৰ্ভুক্ত কৰা হৈছে।

গ্ৰন্থখনৰ আৰম্ভণিতে বৃহত্তৰ টাই জাতিৰ জন্ম আৰু ক্ৰমবিকাশৰ বৰ্ণনা কৰা হৈছে। এই অংশটোৱে টাইসকলৰ ধৰ্ম, ভাষা-সাহিত্য, কৃষি, সাজ-পাৰ, ঘৰ-দুৱাৰ আৰু সা-সঁজুলি, খাদ্য-সম্ভাৰ, সামাজিক ৰীতি-নীতি আদি বিভিন্ন সামাজিক তথা সাংস্কৃতিক দিশ সামৰি লৈছে। পৰৱৰ্তী অংশটো মূলতঃ আহোম যুগৰ বৰ্ণনা। এই ভাগটোত আহোম যুগৰ সভ্যতা-সংস্কৃতিৰ লগতে অসমীয়া ভাষা আৰু সংস্কৃতিলৈ আহোমসকলৰ অৱদানৰ বিষয়ে আলোচনা কৰা হৈছে। গ্ৰন্থখনে সামৰি লোৱা বিষয়বস্তু সম্পৰ্কে লেখকৰ নিজৰ ভাষাত, "আমাৰ জকাইচুকীয়া বিদ্যাৰে যিখিনি আওকালি ল'ব পাৰিছোঁ, তাকেই ইয়াত আলোচনা কৰিছোঁ।"

তথ্য সংগ্ৰহ

শ্ৰেণী:অসমীয়া গ্ৰন্থ
পৌৰসভা

পৌৰসভা (ইংৰাজী:Municipal Board) সাধাৰণতে ৰাষ্ট্ৰীয় আৰু আঞ্চলিক আইনসমূহে প্ৰদান কৰা স্বশাসন বা অধিকাৰক্ষেত্ৰৰ কৰ্পৰেট মৰ্যাদা আৰু ক্ষমতা থকা একক প্ৰশাসনিক বিভাগ ।

পৌৰসভা শব্দটোৱে কোনো এটা পৌৰসভাৰ শাসকীয় সংস্থাকো বুজাব পাৰে। পৌৰসভা হৈছে বিশেষ উদ্দেশ্যৰ জিলাৰ বিপৰীতে সাধাৰণ উদ্দেশ্যৰ প্ৰশাসনিক মহকুমা।

(ইংৰাজী: Municipal Board) শব্দটো ফৰাচী ৰ পৰা উদ্ভৱ হৈছে, যিটো পাছলৈ লেটিন ৰ পৰা উদ্ভৱ হৈছে, সামাজিক চুক্তিৰ শব্দটোৰ ওপৰত ভিত্তি কৰি , মূলতঃ লেটিন সম্প্ৰদায়সমূহক বুজায় যিয়ে ৰোম ৰাষ্ট্ৰত নিজৰ অন্তৰ্ভুক্তিৰ বিনিময়ত ৰোমক সৈন্য যোগান ধৰিছিল (বাসিন্দাসকলক ৰোমান নাগৰিকত্ব প্ৰদান কৰিছিল) আনহাতে সম্প্ৰদায়সমূহক নিজৰ স্থানীয় চৰকাৰ ধৰি ৰাখিবলৈ অনুমতি দিছিল (সীমিত স্বায়ত্তশাসন)।

পৌৰসভা যিকোনো ৰাজনৈতিক অধিকাৰক্ষেত্ৰ হ'ব পাৰে, মনাকো প্ৰিন্সিপালিটিৰ দৰে সাৰ্বভৌম ৰাষ্ট্ৰৰ পৰা নিউয়ৰ্কৰ ৱেষ্ট হেম্পটন ডুনছৰ দৰে সৰু গাঁওলৈকে।

পৌৰসভাৰ যি ভূখণ্ডৰ ওপৰত অধিকাৰ আছে, সেই ভূখণ্ডই নিম্নোক্ত বিষয়সমূহ সামৰি ল’ব পাৰে:

মাত্ৰ এটা জনবসতিপূৰ্ণ ঠাই যেনে এখন চহৰ, নগৰ, বা গাঁও
কেইবাখনো ঠাই (যেনে, আমেৰিকাৰ নিউ জাৰ্চি ৰাজ্যৰ প্ৰাৰম্ভিক অধিকাৰক্ষেত্ৰ (১৭৯৮–১৮৯৯) যেনে কেইবাখনো গাঁও, মেক্সিকোৰ পৌৰসভা, কলম্বিয়াৰ পৌৰসভাসমূহ পৰিচালনা কৰা টাউনশ্বিপ )।
তেনে ঠাইৰ কিছু অংশহে, কেতিয়াবা এখন চহৰৰ বৰো, যেনে চিলিৰ চেণ্টিয়াগোৰ ৩৪খন পৌৰসভা।

ৰাজনৈতিক ক্ষমতা

পৌৰসভাসমূহৰ ক্ষমতা ভাৰ্চুৱেল স্বায়ত্তশাসনৰ পৰা আৰম্ভ কৰি ৰাজ্যৰ সম্পূৰ্ণ অধীনতালৈকে। পৌৰসভাসমূহে ব্যক্তি আৰু নিগমসমূহৰ ওপৰত আয়কৰ, সম্পত্তি কৰ, আৰু কৰ্পৰেট আয়কৰৰ দ্বাৰা কৰ আৰোপ কৰাৰ অধিকাৰ থাকিব পাৰে, কিন্তু ৰাজ্যৰ পৰাও যথেষ্ট ধন লাভ কৰিব পাৰে। ইউৰোপৰ কিছুমান দেশ যেনে জাৰ্মানীত পৌৰসভাৰ মালিকানাধীন ৰাজহুৱা উপযোগী কোম্পানীসমূহৰ জৰিয়তে ৰাজহুৱা সেৱা যোগান ধৰাৰ সাংবিধানিক অধিকাৰ আছে।

তথ্য সূত্ৰ
মধুশ্ৰী দত্ত

মধুশ্ৰী দত্ত এগৰাকী ভাৰতীয় চলচ্চিত্ৰ নিৰ্মাতা, লেখিকা আৰু কিউৰেটৰ।

জীৱন আৰু শিক্ষা

মধুশ্ৰী দত্তৰ জন্ম উদ্যোগিক চহৰ জামছেদপুৰত, বৰ্তমানৰ ঝাৰখণ্ড (তেতিয়া বিহাৰ) ৰাজ্যত হৈছিল। তেওঁ কলিকতাৰ যাদৱপুৰ বিশ্ববিদ্যালয়ত অৰ্থনীতি অধ্যয়ন কৰে আৰু নতুন দিল্লীৰ নেচনেল স্কুল অৱ ড্ৰামাত নাট্যশিক্ষা গ্ৰহণ কৰে। ১৯৮৭ চনত তেওঁ নিজৰ কাৰ্যক্ষেত্ৰ মুম্বাইলৈ স্থানান্তৰ কৰে (১৯৮৭ চনত মুম্বাইৰ নাম বোম্বাই আছিল)। ২০০৬ চনত ক’ল’নৰ ফেমিনালে: আন্তঃৰাষ্ট্ৰীয় নাৰী চলচ্চিত্ৰ উৎসৱত; ২০০১ চনত ছেণ্ট পিটাৰ্সবাৰ্গৰ মেছেজ টু মেন আন্তঃৰাষ্ট্ৰীয় তথ্যচিত্ৰ উৎসৱত; আৰু ২০০৯ চনত কেৰালাৰ আন্তঃৰাষ্ট্ৰীয় তথ্যচিত্ৰ আৰু চুটি চলচ্চিত্ৰ উৎসৱত জুৰি অধ্যক্ষ হিচাপে কাৰ্যনিৰ্বাহ কৰে। ২০১৪ চনত তেওঁ চাইন্স ডিজিটেল ভিডিঅ’ উৎসৱতো দায়িত্ব পালন কৰে। ২০০৮ চনত দিল্লীৰ পাৰ্সিষ্টেন্স ৰেজিষ্টেন্স চলচ্চিত্ৰ উৎসৱত; ২০০৭ চনত মাদুৰাই চলচ্চিত্ৰ উৎসৱত; আৰু ২০০১ চনত বাৰ্লিনৰ এন.জি.বি.কে. গেলাৰীত অনুষ্ঠিত হৈছিল।

ডেটছ.ছাইটছ: বোম্বাই / মুম্বাই — শিল্পী শিল্পা গুপ্তাৰ সৈতে যৌথ পৰিকল্পনা, তুলিকা বুকছ / কলম্বিয়া ইউনিভাৰ্চিটি প্ৰেছ, ২০১২; ২০শ শতিকাৰ জনসাধাৰণৰ সাংস্কৃতিক ইতিহাসৰ এক গ্ৰাফিক টাইমলাইন।

দ্য নেচন, দ্য ষ্টেট এণ্ড ইণ্ডিয়ান আইডেণ্টিটি — ফ্লাভিয়া আগ্নেছ আৰু নীৰা আদাৰকাৰৰ সৈতে সহ-সম্পাদনা, ১৯৯৬; ১৯৯২ চনৰ ডিচেম্বৰ মাহত বাবৰি মছজিদ ভাঙনিৰ প্ৰেক্ষাপটত ৰচিত প্ৰবন্ধ সংকলন।

কীৱাৰ্ডিং: নোটছ অন এনকালচুৰেচন অৱ ৱৰ্ডছ এণ্ড ৱৰ্ড প্ৰেক্টিছ উইদিন দ্য ইমেজ আৰ্কাইভ — বাৰ্লিন-ভিত্তিক শিল্পী ইনে’ছ শাবাৰৰ সৈতে; আৰ্ছেনাল ইনষ্টিটিউট ফৰ চলচ্চিত্ৰ আৰু ভিডিঅ’ কলাৰ ৫০বছৰীয়া উদ্‌যাপনৰ অংশ হিচাপে লিভিং আৰ্কাইভ প্ৰকল্পৰ অন্তৰ্গত এক প্ৰকাশনা।

নতুন আৰু বৈপ্লৱিক আখ্যানৰ সন্ধানত দত্তে শিল্পী শিল্পা গুপ্তাৰ সৈতে সহযোগিতাত স্পাইচ এডভেঞ্চাৰ্ছ নামৰ জনপ্ৰিয় চিডি-ৰম খেলো প্ৰস্তুত কৰে। এই আন্তঃক্ৰিয়াশীল আখ্যানটোৱে খেল আৰু এনিমেচনৰ জৰিয়তে ভাৰতীয় ৰন্ধনপ্ৰণালীৰ গোপন ইতিহাস উন্মোচিত কৰে—বিশ্বৰ বিভিন্ন ঠাইৰপৰা ভাৰতলৈ আগমন কৰা মচলাৰ কাহিনী।

বঁটা আৰু সন্মান

১৯৯৬, ২০০১ — ৰাষ্ট্ৰীয় চলচ্চিত্ৰ বঁটা (ভাৰত)
১৯৯৫ — আন্তঃৰাষ্ট্ৰীয় ভিডিঅ’ উৎসৱত দ্বিতীয় শ্ৰেষ্ঠ চলচ্চিত্ৰ বঁটা
১৯৯৮ — শ্ৰেষ্ঠ জনসেৱা বিজ্ঞাপন বঁটা
২০০১ — শাংহাই আন্তঃৰাষ্ট্ৰীয় চলচ্চিত্ৰ উৎসৱত শ্ৰেষ্ঠ চিত্ৰনাট্য বঁটা
২০০১ — আই.ডি.পি.এ. বঁটা (শ্ৰেষ্ঠ কানাড়া আৰু শ্ৰেষ্ঠ বাংলা চলচ্চিত্ৰ)
২০০৫ — এইচ.আই.ভি.ও.এছ. সংস্কৃতি বঁটা (এছিয়া অঞ্চল)
২০০৭ — ফিল্ম চাউথ এছিয়াত বিশেষ জুৰি বঁটা
২০১২ — জন আব্ৰাহাম শ্ৰেষ্ঠ তথ্যচিত্ৰ বঁটা (প্ৰযোজক হিচাপে)
২০১৯ — ক’ল’নৰ সংস্কৃতি বঁটা “বছৰৰ সাংস্কৃতিক ব্যৱস্থাপক”
জীৱনকাল সাফল্য বঁটা — আন্তঃৰাষ্ট্ৰীয় তথ্যচিত্ৰ আৰু চুটি চলচ্চিত্ৰ উৎসৱ, কেৰালা
আৰু বহুতো নাগৰিক সন্মান

তথ্যসূত্ৰ

বাহ্যিক সংযোগ

Official Website
Official Website of Majlis, Cultural

Research Gate: an interview about Madhusree Duttas documentary work
University of California: Interview about "7 Islands and a Metro"
Junoon - A Stage for Theatre: Interview & Artist Talk (video)
Indian Seminar: Popular cinema and public culture in Bombay
Newsclick Production: "Film as a Medium for Social Change" (article & video)
Urban Lens Film Festival 2016:  "Manufactured Realities: Triumph of the Film" (panel discussion, video)

শ্ৰেণী:ভাৰতীয় নাৰী
শ্ৰেণী:চলচ্চিত্ৰৰ সৈতে জড়িত ব্যক্তি
মানুষী ছিল্লাৰ

মানুষী ছিল্লাৰ (; জন্ম ১৪ মে' ১৯৯৭) এগৰাকী ভাৰতীয় মডেল তথা সৌন্দৰ্য প্ৰতিযোগিতাৰ বিজয়ী। তেওঁ ২০১৭ চনৰ মিছ ৱৰ্ল্ড খিতাপ দখল কৰে। তাৰ আগতে তেওঁ ফেমিনা মিছ ইণ্ডিয়া ২০১৭ ৰ চূড়ান্ত বিজয়ীৰ খিতাপ দখল কৰিছিল। আন্তৰাষ্ট্ৰীয় প্ৰতিযোগিতা মিছ ৱৰ্ল্ড বিজয়ী মানুষী ষষ্ঠ গৰাকী ভাৰতীয় মহিলা। ইয়াৰদ্বাৰা ভাৰতে ভেনিজুৱেলাৰ লগত আটাইতকৈ বেছি সংখ্যক অৰ্থাৎ ৬ বাৰ মিছ ৱৰ্ল্ড প্ৰতিযোগিতাত চূড়ান্ত বিজয়ীৰ খিতাপ জয় কৰা দেশ হৈ পৰিল। ১৭ বছৰ আগতে ২০০০ চনৰ মিছ ৱৰ্ল্ডৰ খিতাপ প্ৰিয়ংকা চোপ্ৰায়ে পঞ্চম বাৰৰ বাবে ভাৰতলৈ আজুৰি আনিছিল।

প্ৰাৰম্ভিক জীৱন আৰু শিক্ষা

১৯৯৭ চনৰ ১৪ মে তাৰিখে মানুষীৰ হাৰিয়ানাৰ এক সুশিক্ষিত পৰিয়ালত জন্ম হৈছিল। তেওঁৰ পিতৃ ড॰ মিত্ৰ বসু চিল্লাৰ প্ৰতিৰক্ষা গৱেষণা আৰু বিকাশ সংগঠনৰ বিজ্ঞানী আৰু মাতৃ ড॰ নীলম চিল্লাৰ মানৱ ব্যৱহাৰ সম্বন্ধ বিজ্ঞান প্ৰতিষ্ঠানৰ সহযোগী অধ্যাপক তথা স্নায়ৱিক ৰসায়ন বিজ্ঞান বিভাগৰ মুৰব্বী।

তেওঁ চেইণ্ট থমাছ'ছ স্কুলত প্ৰাৰম্ভিক শিক্ষা লাভ কৰে আৰু বৰ্তমান হাৰিয়ানাৰ ভগৎ ফুল সিং মহিলা চিকিৎসা মহাবিদ্যালয়ত চিকিৎসা বিজ্ঞান পঢ়ি আছে। তেওঁ এগৰাকী কুচিপুড়ি নৃত্য পটীয়সী তথা বিখ্যাত ৰাজা আৰু ৰাধা ৰেড্ডীৰ পৰা তেওঁ নৃত্য শিক্ষা গ্ৰহণ কৰিছে।

তেওঁ ৰাষ্ট্ৰীয় নাট্য বিদ্যালয়তো শিক্ষা লাভ কৰিছিল।

সৌন্দৰ্য প্ৰতিযোগিতা

২০১৭ চনৰ ২৫ জুন তাৰিখে মানুষীয়ে তেওঁৰ ৰাজ্য হাৰিয়ানাক প্ৰতিনিধিত্ব কৰি ফেমিনা মিছ ইণ্ডিয়া ২০১৭ ত অংশগ্ৰহণ কৰে। এই প্ৰতিযোগিতাত তেওঁ মিছ ফটোজেনিক খিতাপ জয় কৰাৰ লগতে চূড়ান্ত প্ৰতিযোগিতাৰ খিতাপ নিজৰ দখললৈ আনে। মিছ ইণ্ডিয়া ২০১৭ জয় কৰাৰ বাবে তেওঁ মিছ ৱৰ্ল্ড ২০১৭ প্ৰতিযোগিতাত ভাৰতক প্ৰতিনিধিত্ব কৰিবলৈ সুযোগ পায়।

মিছ ৱৰ্ল্ড ২০১৭ প্ৰতিযোগিতাততেও টপ মডেল, পিপলছ চইছ আৰু মাল্টি মিডিয়া প্ৰতিযোগিতাত চেমি ফাইনেলিষ্ট আৰু বিউটি ৱিথ পাৰপছত সহঃ ৱবিজয়ীৰ খিতাপ লাভ কৰে। তেওঁৰ বিউটি ৱিথ পাৰপছৰ প্ৰকল্প আছিল প্ৰকল্প শক্তি। এই প্ৰকল্পত মহিলা সকলক ঋতুচক্ৰৰ সময়ত লবলগীয়া চাফ-চিকুণতাৰ বিষয়ে সজাগতা সৃষ্টি কৰা হয়। প্ৰকল্পৰ বাবে তেওঁ প্ৰায় ২০খন গাঁও ভ্ৰমণ কৰি প্ৰায় ৫০০০ মহিলাক সামৰিলে। ২০১৭ চনৰ ১৮ নৱেম্বৰ তাৰিখে চীন দেশৰ চনায়াত অনুষ্ঠিত চূড়ান্ত প্ৰতিযোগিতাত মানুষী ছিল্লাৰক চূড়ান্ত বিজয়ী ঘোষণা কৰা হয়। মিছ ৱৰ্ল্ড বিজয়ী তেওঁ ষষ্ঠ গৰাকী ভাৰতীয়।

তথ্য উৎস

বাহ্যিক সংযোগ

শ্ৰেণী:ভাৰতৰ ব্যক্তি
শ্ৰেণী:সৌন্দৰ্য প্ৰতিযোগী
শ্ৰেণী:ভাৰতীয় নৃত্যশিল্পী
শ্ৰেণী:ভাৰতীয় অভিনেত্ৰী
শ্ৰেণী:হিন্দী চলচ্চিত্ৰৰ অভিনেত্ৰী
জয়াশ্ৰী ৰামাদাস

জয়াশ্ৰী ৰামাদাস (তাছকাৰ) এগৰাকী ভাৰতীয় শিক্ষাবিদ। তেওঁ ভাৰতৰ মুম্বাইস্থিত টাটা ইনষ্টিটিউট অৱ ফাণ্ডামেণ্টেল ৰিচাৰ্চ (টিআইএফআৰ)ৰ ৰাষ্ট্ৰীয় কেন্দ্ৰ হোমি ভাভা চেণ্টাৰ ফৰ চাইন্স এডুকেচন (এইচবিচিএছই)ৰ কেন্দ্ৰ সঞ্চালিকা (২০১১–২০১৬) আছিল। এগৰাকী অধ্যাপিকা হিচাপে তেওঁ জ্ঞান আৰু বিজ্ঞান শিক্ষাৰ সৈতে জড়িত স্নাতক পাঠ্যক্ৰম শিকায়। ইয়াৰ উপৰিও তেওঁ আন্তৰ্জাতিক বিশুদ্ধ আৰু প্ৰায়োগিক পদাৰ্থ বিজ্ঞান সংঘ আৰু আন্তৰ্জাতিক পদাৰ্থ বিজ্ঞান শিক্ষা সমিতিৰ সদস্য। ২০০৮ চনৰ নৱেম্বৰ মাহত ৰামাদাসক এইচ.বি.চি.এছ.ই.-ৰ ডিন হিচাপে নিযুক্তি দিয়া হৈছিল আৰু ২০১১ চনৰ জুনত তেওঁক কেন্দ্ৰৰ সঞ্চালক হিচাপে নিযুক্তি দিয়া হয়। তেওঁ বৰ্তমান হায়দৰাবাদৰ টি.আই.এফ.আৰ. চেণ্টাৰ ফৰ ইণ্টাৰডিসিপ্লিনৰী ষ্টাডিজৰ অধ্যাপক।

প্ৰাৰম্ভিক জীৱন

১৯৫৪ চনত বম্বে (বৰ্তমান মুম্বাই)ত জন্মগ্ৰহণ কৰিছিল জয়াশ্ৰী ৰমাদাস (তাস্কৰ)ৰ। তেওঁৰ দেউতাক আছিল এজন টেলিকমিউনিকেচন ইঞ্জিনিয়াৰ। তেওঁৰ প্ৰাৰম্ভিক স্কুলীয়া শিক্ষা দিল্লীৰ ছেইণ্ট থমাছ স্কুলত হৈছিল, তাৰ পাছত তেওঁ বাগদাদৰ আমেৰিকান স্কুলত এবছৰ অধ্যয়ন কৰিছিল আৰু পুনেৰ ছেইণ্ট হেলেনাছ স্কুলৰ পৰা স্কুলীয়া শিক্ষা সম্পূৰ্ণ কৰিছিল। তেওঁ পুনেৰ ফাৰ্গাছন কলেজত অধ্যয়ন কৰিছিল আৰু ১৯৭৬ চনত আই.আই. টি. কানপুৰৰ পৰা পদাৰ্থ বিজ্ঞানত স্নাতকোত্তৰ ডিগ্ৰী লাভ কৰিছিল। তেওঁ এইচ.বি.চি.এছ.ই.-ত বিজ্ঞান শিক্ষা বিষয়ত ডক্টৰেট অধ্যয়ন কৰিবলৈ গৈছিল। তেওঁ পুনে বিশ্ববিদ্যালয়ৰ পৰা পিএইচ.ডি. লাভ কৰিছিল। তেওঁৰ থিচিচখন সম্ভৱতঃ ভাৰতত বিজ্ঞান শিক্ষাৰ বিষয়ে‍ প্ৰথম গৱেষণা-কৰ্ম আছিল।

কেৰিয়াৰ

তেওঁৰ কেৰিয়াৰৰ বেছিভাগ সময় ৰামাদাস এইচবিচিএছই-ত আছিল। লিডছ বিশ্ববিদ্যালয়ত প'ষ্ট ডক্টৰেট ডিগ্ৰী লাভ কৰা ৰামাদাস পৰৱৰ্তী সময়ত এইচবিচিএছই-ৰ অধ্যাপক হিচাপে নিযুক্তি লাভ কৰে। ২০০৭ চনৰ আগষ্ট মাহত তেওঁ প্ৰাধ্যাপক আৰু ২০০৮ চনৰ নৱেম্বৰ মাহত ডিন হৈছিল। ২০১১ চনৰ জুন মাহত তেওঁ এইচ. চি. প্ৰধানৰ পৰা এইচবিচিএছই-ৰ চতুৰ্থ কেন্দ্ৰ সঞ্চালক হিচাপে দায়িত্ব গ্ৰহণ কৰে, তেওঁ পাঁচ বছৰৰ বাবে এই নিযুক্তি লাভ কৰে। তেওঁ টাফ্টছ বিশ্ববিদ্যালয় আৰু এম. আই. টি.-ত এবছৰকৈ অতিবাহিত কৰিছিল।

২০১৭ চনৰ জানুৱাৰী মাহত ৰামাদাস হায়দৰাবাদৰ টি আই এফ আৰ চেণ্টাৰ ফৰ ইণ্টাৰডিচিপ্লিনেৰী ষ্টাডিজলৈ স্থানান্তৰিত হয়।

বঁটা/বৃত্তি

১৯৭১-১৯৮১ ৰাষ্ট্ৰীয় বিজ্ঞান প্ৰতিভা সন্ধান বৃত্তি লাভ।
"বৈজ্ঞানিক শৈক্ষিক সামগ্ৰীৰ বিকাশ"ৰ বাবে ২০১১ চনৰ টিডব্লিউএএছ আঞ্চলিক কাৰ্যালয় বঁটা লাভ।

তথ্যসূত্ৰ

শ্ৰেণী:বিংশ শতিকাৰ ভাৰতীয় মহিলা বিজ্ঞানী
শ্ৰেণী:জীৱিত ব্যক্তি
শ্ৰেণী:ভাৰতীয় নাৰী
সূৰ্যকান্ত হাজৰিকা

সূৰ্যকান্ত হাজৰিকা (জন্ম: ৩১ মে' ১৯৫৬) এগৰাকী ভাৰতীয় সাহিত্যিক, সাংবাদিক, গীতিকাৰ, কবি, চলচ্চিত্ৰ নিৰ্মাতা, প্ৰকাশক আৰু শিক্ষাবিদ। তেওঁ ভাৰত চৰকাৰৰ পৰা ২০০৮ চনত সাহিত্য আৰু শিক্ষা শিতানত দেশৰ চতুৰ্থ সৰ্বোচ্চ অসামৰিক সন্মান পদ্মশ্ৰী লাভ কৰিছিল।
তেখেত বৰ্তমান সাহিত্য সভাৰ সভাপতি।

জন্ম আৰু পৰিচয়

১৯৫৬ চনৰ ৩১ মে' তাৰিখে ডিব্ৰুগড়ত সূৰ্যকান্ত হাজৰিকাৰ জন্ম হৈছিল। তেওঁৰ পিতৃ চন্দ্ৰকান্ত হাজৰিকা। চন্দ্ৰকান্ত হাজৰিকায়ে ১৯৪৯ চনত ডিব্ৰুগড়ত 'বাণী মন্দিৰ' নামৰ প্ৰকাশন গোষ্ঠী প্ৰতিষ্ঠা কৰিছিল। সূৰ্যকান্ত হাজৰিকায়ে ইভা হাজৰিকাৰ সৈতে বিবাহপাশত আৱদ্ধ হয়। তেওঁলোকৰ তিনিগৰাকী পুত্ৰ ক্ৰমে সুদীপ্ত, আদিত্য আৰু উদীপ্ত।

উল্লেখযোগ্য কৰ্মৰাজি

সাংবাদিকতা

সম্পাদক: 'বহ্নিমান' (পষেকীয়া বাতৰি কাকত), ১৯৮০ চনৰ পৰা ডিব্ৰুগড়ৰ পৰা প্ৰকাশিত
সহকাৰী সম্পাদক আৰু প্ৰকাশক: 'প্ৰতিধ্বনি' (সাহিত্যিক পত্ৰিকা), ডিব্ৰুগড় আৰু গুৱাহাটীৰ পৰা প্ৰকাশিত (১৯৮৬-৯০)
প্ৰকাশক: 'নতুন দৈনিক' (বাতৰি কাকত), গুৱাহাটীৰ পৰা প্ৰকাশিত(১৯৮৮-২০০২)
সম্পাদক: 'নতুন দৈনিক' (বাতৰি কাকত), গুৱাহাটী, ১৯৯৩-৯৪, ১৯৯৭-৯৮ আৰু ২০০০-২০০২
সম্পাদক আৰু প্ৰকাশক: 'সন্ধ্যা বাতৰি' (সন্ধ্যাৰ বাতৰি কাকত), গুৱাহাটীৰ পৰা প্ৰকাশিত, ১৯৯০-২০০১
সম্পাদক আৰু প্ৰকাশক: 'চিত্ৰ সংবাদ' (চিনে সাপ্তাহিক), গুৱাহাটীৰ পৰা প্ৰকাশিত, ১৯৯০-২০০২
সম্পাদক আৰু প্ৰকাশক: 'খেল সংবাদ' (পষেকীয়া ক্ৰীড়া কাকত), ১৯৯৮ চনৰ পৰা গুৱাহাটীৰ পৰা প্ৰকাশিত
সম্পাদক: 'অসম সাহিত্য সভা সংবাদ' অসম সাহিত্য সভাৰ দ্বাৰা প্ৰকাশিত, যোৰহাট, গুৱাহাটী, ১৯৯২
সম্পাদক: 'অসম সাহিত্য সভা পত্ৰিকা' (বিশ্বকোষ সংখ্যা) অসম সাহিত্য সভাৰ দ্বাৰা প্ৰকাশিত, যোৰহাট, গুৱাহাটী, ২০০৩
তদুপৰি তেওঁ উত্তৰ-পূৱ ভাৰতৰ অগ্ৰণী প্ৰকাশন গোষ্ঠী 'বাণী মন্দিৰ'ৰ ব'ৰ্ড অফ মেনেজমেণ্টৰ অধ্যক্ষ। ১৯৮৮ চনৰ পৰা ২০০২ চনলৈ তেওঁ নতুন দৈনিক বাতৰি কাকত গোষ্ঠীৰ অধ্যক্ষ আৰু পৰিচালন নিৰ্দেশক আছিল।

প্ৰতিষ্ঠাপক আৰু প্ৰবন্ধক

বাণী মন্দিৰ
চন্দ্ৰকান্ত প্ৰেছ প্ৰাইভেট লিমিটেড
নতুন দৈনিক গ্ৰুপ অফ নিউজপেপাৰছ
এছ.এইচ. ফিল্ম প্ৰডাক্টচন চেণ্টাৰ
এছ.এইচ. অডিঅ' প্ৰডাক্টচন চেণ্টাৰ
এছ.এইচ.আৰ্ট চেণ্টাৰ

দূৰদৰ্শন ধাৰাবাহিকৰ পৰিচালক

'বৃকোদৰ বৰুৱাৰ বিয়া' (১৫ খণ্ড), ১৯৯৩
'নিৰ্মল ভকত' (৫ খণ্ড), ২০০৩
'ধন্য নৰ তনু ভাল' (৮ খণ্ড), ২০০৪
'তোৰে মোৰে আলোকৰে যাত্ৰা' (8 খণ্ড), ২০০৪
'অন্য প্ৰান্তৰ' (৮ খণ্ড), ২০০৪
'মহাৰথী' (৮ খণ্ড), ২০০৫
'নৈ বৈ যায়' (৫ খণ্ড), ২০১১

তথ্য উৎস

শ্ৰেণী:অসমৰ ব্যক্তি
শ্ৰেণী:অসমৰ সাংবাদিক
শ্ৰেণী:অসমীয়া সাহিত্যিক
শ্ৰেণী:অসমীয়া শিক্ষাবিদ
শ্ৰেণী:অসমীয়া অভিনেতা
শ্ৰেণী:অসমৰ চলচ্চিত্ৰ পৰিচালক
শ্ৰেণী:অসমীয়া ভাষাৰ চলচ্চিত্ৰ পৰিচালক
শ্ৰেণী:পদ্মশ্ৰী বঁটা বিজয়ী
শ্ৰেণী:জীৱিত ব্যক্তি
শ্ৰেণী:অসম সাহিত্য সভাৰ সভাপতি